יהודה עמית

הרב יהודה שרגא עמית (נולד בי"ח בחשוון ה'תש"ח 1 בנובמבר 1947) הוא רב חרדי ליטאי ישראלי, מייסד וראש ישיבת קריית מלאכי.

ביוגרפיה
נולד בתל אביב, ליצחק ולעדינה עמית. למד בבית הספר יבנה ברמת גן, במדרשיית נועם ובאוניברסיטת בר-אילן. שירת בחיל האוויר. במהלך שירותו הצבאי התקרב לחסידי חב"ד ובהשפעתם חזר בתשובה. לאחר שירותו הצבאי החל ללמוד בכולל עזתה. לאחר תקופה החל להרצות בארגונים להחזרה בתשובה. החזיר בתשובה בין היתר את הרב צבי ענבל.

בשנות ה-80 הקים את ישיבת קריית מלאכי, בהמלצתם של הרב אלעזר מנחם שך והרב יעקב ישראל קניבסקי. הישיבה נועדה לקלוט תלמידים שלא למדו קודם לכן במסגרת ישיבתית חרדית.

משנתו הרוחנית 
הרב עמית רואה את עצמו כממשיך בדרכו של החזון איש, ומקפיד על קיום הנהגותיו בישיבתו.

על אף שמטרתו בהקמת הישיבה להפוך צעירים לחרדים, הוא מתנגד לכך שהתלמידים יחליפו את כיפתם הסרוגה לכיפה שחורה בשנותיהם הראשונות בישיבה.

משפחתו 
נשוי לציפי, מנהלת מכללת אופקים, ולהם 14 ילדים. מתגורר במושב תפרח.

קישורים חיצוניים 
ביוגרפיה של ראש הישיבה, באתר ישיבת קריית מלאכי
 

רבנים חרדים ישראלים
ראשי ישיבות לחוזרים בתשובה
בוגרי מדרשית נעם
קריית מלאכי: רבנים
בוגרי אוניברסיטת בר-אילן
ישראלים שנולדו ב-1947